MDH davlatlari va Yevropa temir yo‘lchilari Venada infrastruktura loyihalarini muhokama etadi

MDH davlatlari va Yevropa temir yo‘lchilari infrastruktura loyihalari va ularga investitsiyalar jalb etishni muhokama etish uchun Venada to‘plandi. Bu haqda “RIA Novosti” xabar bermoqda.

“Strategik sheriklik 1520: Markaziy Yevropa” forumi 21-fevral, chorshanba kuni boshlandi va ikki kun davom etadi.
Forumning asosiy tadbiri “Yevroosiyo yo‘lagi va Yangi Ipak yo‘li. Bir-biriga yuzlanib” plenar bahsi bo‘ladi. Unda ishtirokchilar Sharq—G‘arb yo‘nalishida temir yo‘l tranzit qatnovi tezligi va sifatini oshirish imkoniyatini ko‘rib chiqadi.
Alohida sessiyalar xalqaro logistika, temir yo‘l infrastrukturasini moliyalashtirish va qurish masalalariga bag‘ishlanadi.